laion/Wikipedia-Exotic huggingface dataset:
68. ekspeditsioon

68. ekspeditsioon oli Rahvusvahelise Kosmosejaama (ISS) 68. alaline meeskond. Ekspeditsioon algas 29. septembril 2022 kui jaamast lahkus Sojuz MS-21. Esialgu kuulusid ekspeditsiooni meeskonda komandör Samantha Cristoforetti ning tema SpaceX Crew-4 meeskonnaliikmed Kjell Lindgren, Robert Hines ja Jessica Watkins. Lisaks kuulusid meeskonda Roskosmose kosmonaudid Sergei Prokopjev, Dmitri Petelin ja Francisco Rubio. Crew-4 lahkus jaamast 13. oktoobril 2022 ja nad asendas SpaceX Crew-5 meeskond. Enne lahkumist andis Cristoforetti jaama juhtimise üle Prokopjevile. 14. detsembril 2022 avastati Sojuz MS-22 kosmoselaevast jahutusvedeliku leke, mille pärast jäeti ära kosmosekõnd. Roskosmos saatis Sojuz MS-22 meeskonnale asenduslaeva Sojuz MS-23 ning MS-22 naasis Maale mehitamata režiimis. 68. ekspeditsioon lõppes 28. märtsil 2023. NASA. "Expedition 68". Vaadatud 02.01.2024. "Rubio Primed for Integrated Crew Ops, Cristoforetti, Prokopyev to Command Expedition 68a/b - AmericaSpace". www.americaspace.com (Ameerika inglise). 23. august 2022. Vaadatud 2. jaanuaril 2024.
Ilja Oberõšõn

Ilja (Ilko) Stepanovitš Oberõšõn (ukraina keeles Ілля (Ілько) Степанович Оберишин, varjunimed "Stetsko", "Kobzar", "Okhrim", "R-5"; 1921 Potiku küla – 11. november 2007 Ternopil) oli Ukraina Ülestõusuarmee sõdur ja metsavend, ta elas aastatel 1961–1991 illegaalsena. Ta sündis aastal 1921 Potiku külas (asub praeguse haldusjaotuse järele Ternopili oblastis). Õppis Rohatõni gümnaasiumis. 17-aastaselt sai temast OUN Youth liige, kus tema ülesandeks oli nikotiini- ja alkoholivastane kampaania. Punaarmee saabudes 1939. aastal astus ta Lvivi ülikooli füüsika ja matemaatika osakonda. Pärast õpilaste massiliste arreteerimiste algust jättis ta õpingud pooleli ja läks õpetama.
Apteeker Melchior ja timuka tütar

"Apteeker Melchior ja timuka tütar" on Indrek Hargla 2011. aastal ilmunud ajalooline kriminaalromaan, mis on apteeker Melchior Wakenstede lugude sarja kolmas raamat. Kordustrükk ilmus 2021. aastal. Romaan pärjati 2012. aastal Eduard Vilde nimelise kirjandusauhinnaga. Teose põhjal on valminud film "Apteeker Melchior. Timuka tütar". Tegevus toimub Tallinnas, Anno Domini 1422. Romaani sündmustiku keskmes on kaks keskaegset tallinlannat – nooruke timuka tütar Wibeke Bose ja kaupmeheproua Else Werdynchusen. Nad mõlemad on linnarahva seas ebasoosingus; üks seepärast, et tema isa on timukas, teine sellepärast, et on võõramaalane ja tegutseb oma majapidamises võimukamalt, kui selles linnas teistel pereprouadel kombeks. Neid siduvaks isikuks on aga üks salapärane noormees Steffen, keda Wibeke põetab ja kes hiljem satub elama emand Else majja. Steffenit on üritatud tappa ja seeläbi on ta kaotanud oma mälu. Ta ei mäleta ei oma vanemaid, ei nime ega põhjust või asjaolusid, kuidas ta Tallinnasse on sattunud. Ja ta ei tea ka oma kurja vaenlase nime, kes teda halastamatult jahib, tappes kõiki, kes Steffeni saladuse kohta midagi teada võivad. Melchior üritab aga visalt nähtamatu mõrtsuka kohta selgust saada. Apteeker Melchior ja timuka tütar. Kriminaalromaan vanast Tallinnast. Kirjastus Varrak E-kataloog. Ester. Eduard Vilde nimeline kirjandusauhind. 2012 Jaan Martinson. Raamat timuka tütre mõrtsuka püüdmisest ON väärt kirjandus!. Õhtuleht, 24. august 2011. Vilde kirjandusauhind kuulub "Timuka tütrele". Virumaa Teataja, 6. märts 2012.
Dragor

Dragor (makedoonia keeles Драгор) on jõgi Põhja-Makedoonias. Jõgi algab Baba mäe nõlvalt Bitola linna lähistelt ja suubub paremalt poolt Crna Rekasse, mis omakorda suubub Vardari. Jõe pikkus on 32 km ja valgala pindala 188 km².  Dragor – pildid, videod ja helifailid Wikimedia Commonsis
Tamara Karsavina

Tamara Platonovna Karsavina (vene keeles Тамара Платоновна Карсавина; 9. märts (vkj 25. veebruar) 1885 Peterburi – 26. mai 1978 London) oli vene balletitantsija ja balletipedagoog. Pärast Peterburi keiserliku teatrikooli lõpetamist 1902. aastal sai Karsavina Maria teatri rühmatantsijaks. 1907. aastal edutati ta esimeseks solistiks ja 1910. aastal priimabaleriiniks. Alates 1909. aastast tegi ta koostööd antreprenöör Sergei Djagilevi trupiga Ballets Russes. Karsavina viimane etteaste Maria teatri laval oli mais 1918. 1918. aasta suvel emigreerus ta koos inglasest abikaasa ja lapsega Suurbritanniasse. Nad asusid elama Londonisse. Jätkus koostöö Djagilevi trupiga. Karsavina lõpetas lavakarjääri 1931. aastal. Ta tegutses ka balletipedagoogina. 1931. aastal sai Karsavina Kuningliku Tantsuakadeemia asutajaliikmeks. Aastatel 1931–1955 oli ta akadeemia asepresident. Tamara Karsavina andmekogus IMDb (inglise)
Crna Reka

Crna Reka (makedoonia keeles Црна Река; tõlkes Must jõgi) on jõgi Põhja-Makedoonias, Vardari parempoolne lisajõgi. Jõgi algab umbes 760 meetri kõrguselt allikatest. Jõe pikkus on 207 km.  Crna Reka – pildid, videod ja helifailid Wikimedia Commonsis
Des Moines

Des Moines ([dem'oin]) on linn Ameerika Ühendriikides, Iowa osariigi pealinn ja Polki maakonna halduskeskus. Linn asub Des Moinesi jõe ääres, mis on linnale ka nime andnud. Elanike arv on 2020. aasta rahvaloenduse kohaselt 214 133, millega on see osariigi suurim linn. Des Moines on asutatud 1843. aastal. Algul oli linna nimi Fort Des Moines. Linnaõigused sai see 22. septembril 1851. 1857. aastal sai Des Moines Iowa osariigi pealinnaks, enne seda oli selleks Iowa City. Linn on suur ärikeskus, seal asuvad mitme kindlustusfirma peakorterid. Des Moinesis on mitu kõrgkooli, sealhulgas 1881. aastal asutatud eraülikool Drake'i Ülikool. Des Moinesisist umbes kaheksa kilomeetri kaugusel edelas asub Des Moinesi rahvusvaheline lennujaam. Linnas tegutseb American Hockey League'is mängiv jäähokiklubi Iowa Wild, mis on NHL-i tütarklubi Minnesota Wildi tütarklubi. 2016 U.S. Gazetteer Files 2020 United States Census, vaadatud 1.01.2022. Des Moines'i koduleht
Kleinmürbisch

Kleinmürbisch on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
Kukmirn

Kukmirn ([kʊkˈmɪʁn]; horvaadi Kukimir, ungari Kukmér) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Modrý Kameň

Modrý Kameň (ungari keeles Kékkő, saksa keeles Blauenstein) on linn Slovakkias Banská Bystrica maakonnas Veľký Krtíši ringkonnas. Modrý Kameň asub Ungari piirist ligi 15 km kaugusel. Modrý Kameň paikneb merepinnast 240 meetri kõrgusel. Modrý Kameňi loss on ehitatud enne 1285. aastat, kirjalikes allikates on seda esmamainitud 1290. aastal. Osmanite riigi väed vallutasid kindluse 1575. aastal ja hoidsid seda oma käes kuni 1593. aastani. 1609–1639 ehitati tugevasti kannatada saanud kindlus ümber. Linnaõigused sai Modrý Kameň 1969. aastal. Slovakkia 2011. aasta rahvaloenduse andmetel oli Modrý Kameň kõige väiksema elanike arvuga Slovakkia linn. Kuid 2012. aastal läks Modrý Kameň elanike arvult Dudincest mööda ja kaotas riigi väikseima linna staatuse. Bercel, Ungari Opatów, Poola Sčítanie obyvateľov, domov a bytov 2021 na Slovensku O meste Modrý Kameň Mesto Modrý Kameň. Vaadatud 16. aprillil 2023 Modrý Kameň - Castle Medieval Heritage. Vaadatud 16. aprillil 2023 Modrý Kameň slovensko.sk. Vaadatud 16. aprillil 2023 Modrý Kameň už nie je mestom s najmenším počtom obyvateľov, pomohli nové byty My Novohrad, 22. mai 2019. Vaadatud 16. aprillil 2023
Dango Ouattara

Dango Aboubacar Faissal Ouattara (sündinud 11. veebruaril 2002 Ouagadougous) on Burkina Faso jalgpallur, kes mängib Premier League'i klubis AFC Bournemouth ja Burkina Faso jalgpallikoondises. Ta alustas klubikarjääri Burkina Faso jalgpalliklubis Majestic FC. 2020. aastal liitus ta Prantsusmaa klubiga FC Lorient. Esimese profilepingu sõlmis ta klubiga 2021. aasta mais. Prantsusmaa kõrgliigas debüteeris ta 8. augustil 2021 mängus Saint-Étienne'i vastu. Esimese ja ainsa värava lõi ta sel hooajal 20. aprillil 2022 mängus FC Metzi vastu. Hooaja 2022/23 esimeses pooles lõi ta 18 mänguga kuus väravat. 2023. aasta jaanuaris sõlmis ta viieaastase lepingu Bournemouthiga. Esimese värava lõi ta Inglismaa kõrgliigas 15. aprillil 2023, tuues viiendal lisaminutil Bournemouthile 3:2 võidu Tottenham Hotspuri üle. Burkina Faso jalgpallikoondises debüteeris Ouattara 30. detsembril 2021 sõprusmängus Mauritaania vastu. Koondisekarjääri esimese värava lõi ta 2022. aasta Aafrika rahvaste karikavõistluste veerandfinaalis Tuneesia vastu, tuues Burkina Fasole 1:0 võidu ja pääsu poolfinaali. Samas mängus sai Ouattara aga punase kaardi ja jäi kogu ülejäänud turniirist eemale. Burkina Faso kaotas poolfinaalis Senegalile ja kolmanda koha mängus Kamerunile. "Dango Ouattara signe son premier contrat professionnel". FC Lorient. 20. mai 2021. https://int.soccerway.com/players/dango-aboubacar-faissal-ouattara/675906/ (vaadatud 16.4.2023) "Ouattara becomes first January signing". afcb.co.uk. 9. jaanuar 2023. Vaadatud 9. jaanuaril 2023. "Tottenham Hotspur v Bournemouth team news". BBC Sport (Briti inglise). Vaadatud 15. aprillil 2023. https://www.transfermarkt.com/dango-ouattara/nationalmannschaft/spieler/823231 (vaadatud 16.4.2023)
Podolínec

Podolínec (poola keeles Podoliniec, saksa keeles Pudlein, ungari keeles Podolin) on linn Slovakkias Prešovi maakonnas Stará Ľubovňa ringkonnas. Podolínec asub ajaloolises Spiši piirkonnas, Poola piirist 14 km kaugusel. Asulat on esmamainitud 1235. aastal. Linnaõigused sai Podolínec 1292. aastal. 1409. aastal ehitati linna loss. 1412. aasta aprillis andis Saksa kuningas ja Saksa-Rooma keiser Sigismund Podolínecile vaba kuningalinna privileegid. Kuid 8. novembril 1412 andis Sigismund Poola kuningale Władysław II Jagiełłole 16 linna Spišist, sealhulgas Podolíneci, tagatiseks laenu eest, mida ta vajas sõjaks Veneetsiaga. 1772. aastal läks linn Esimese Poola jagamise tulemusel Habsburgide Austria keisririigi võimu alla. Slovakkia 2021. aasta rahvaloenduse andmetel oli Podolíneci elanikest slovakke 91,12%, mustlasi 1,54% ja russiine 0,35%. Rahvus oli teadmata 6,44%-l elanikest. Rytro, Poola Sčítanie obyvateľov, domov a bytov 2021 na Slovensku Podolínec Cultural Heritages - a source of the European unity. Vaadatud 16. aprillil 2023 História a rozvoj mesta Mesto Podolínec. Vaadatud 16. aprillil 2023 Number of population by ethnicity in the municipality Podolínec at 1. 1. 2021 Sčítanie obyvateľov, domov a bytov 2021. Vaadatud 16. aprillil 2023
Olga Preobraženskaja

Olga Jossifna Preobraženskaja, ka Olga Preobrajenska, ka Olga Preobrajenskaïa (vene keeles Ольга Иосифовна Преображенская; 2. veebruar (vkj 21. jaanuar) 1871 Peterburi – 27. detsember 1962 Saint-Mandé, Île-de-France) oli vene balletitantsija ja balletipedagoog ning Prantsusmaa balletipedagoog. 1879. aastal alustas Preobraženskaja balletiõpinguid Peterburi keiserlikus teatrikoolis. Pärast selle lõpetamist töötas ta Maria teatris, kus 1900. aastal edutati ta priimabaleriiniks. Lavakarjääri lõpetas ta 1920. aastal. Balletipedagoogi tegevust alustas ta 1914. aastal. 1910. aastate teisel poolel oli ta ka Petrogradi keiserliku teatrikooli pedagoog. 1921. aastal emigreerus Preobraženskaja Nõukogude Venemaalt. Samal aastal sai ta Milanos taasavatud La Scala balletikooli direktrissiks. 1923. aasta asus ta elama Pariisi, kus avas balletistuudio. Balletipedagooginia tegutses ta 1960. aastani. Tema juures õppisid näiteks Maurice Béjart ja Margot Fonteyn. Preobraženskaja suri detsembris 1962. Ta maeti Sainte-Geneviève-des-Bois' kalmistule.
Valge katkujuur

Valge katkujuur (Petasites albus) on korvõieliste sugukonda kuuluv taimeliik. Eestis on looduses harv. Valge katkujuur andmebaasis eElurikkus.
Moschendorf

Moschendorf (ungari: Nagysároslak, Német-Sároslak) on vald (Gemeinde) Austrias Burgenlandi liidumaal Güssingi ringkonnas. See koht oli algselt tuntud kui "Lak" või eluase, asustatud juba 13. sajandil. 1482. aastal sai sellest Saroslak, mis tähendab sisuliselt soist eluaset. Moschendorfi tegelik nimi ilmus esmakordselt millalgi 17. sajandil, kui see esmakordselt dokumenteeriti kui Mos, Moos. Tõenäoliselt kasutati Mos-chen-dorfi selle olemuse tähistamiseks väikeses turbarabas või nõmmel asuva elukohana. Moschendorfi algsed maaisandad olid Güssingi Batthyány perekonnast, ja 17. sajandil valitsesid nad Körmendist. 17. sajand oli Moschendorfis paljudele raske periood. Selle aja jooksul kahanes rahvaarv sõdade, katku ja aeg-ajalt lähedalasuvast Pinka jõest tuleva üleujutuste tõttu kahe kolmandikuni oma algsest suurusest. Tõeliselt algas linna areng alles 18. sajandil. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Neuberg im Burgenland

Neuberg im Burgenland (horvaadi Nova Gora, ungari Újhegy) on vald (Gemeinde) Austrias Burgenlandi liidumaal Güssingi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Neustift bei Güssing

Neustift bei Güssing (ungari Újtelep) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Olbendorf

Olbendorf (horvaadi Lovrenac, ungari Óbér) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
Šaštín-Stráže

Šaštín-Stráže (saksa keeles Schoßberg-Strascha, ungari keeles Sasvár–Morvaőr) on linn Slovakkias Trnava maakonnas Senica ringkonnas. Šaštín-Stráže asub riigi lääneosas ajaloolises Záhorie piirkonnas, Tšehhi piirist 12 km ja Austria piirist 15 km kaugusel. Läbi linna voolab Myjava jõgi. Šaštíni küla on ürikutes esmamainitud 1218. aastal. 1961. aastal ühendati Šaštíni ja Stráže nad Myjavou külad Šaštínske Stráže külaks. Šaštín-Stráže nimi sai küla 1971. aastal. Linnaõigused sai Šaštín-Stráže 1. septembril 2001. Slovakkia 2021. aasta rahvaloenduse andmetel oli Šaštín-Stráže elanikest slovakke 93,99%, mustlasi 1,93% ja tšehhe 0,88%. Rahvus oli teadmata 2,55%-l elanikest. Bełżyce, Poola Brodõ, Ukraina Sčítanie obyvateľov, domov a bytov 2021 na Slovensku O meste Mesto Šaštín-Stráže. Vaadatud 16. aprillil 2023 História spoločnej obce Mesto Šaštín-Stráže. Vaadatud 16. aprillil 2023 Mesto Mesto Šaštín-Stráže. Vaadatud 16. aprillil 2023 Structure of population by ethnicity in the municipality Šaštín-Stráže at 1. 1. 2021 Sčítanie obyvateľov, domov a bytov 2021. Vaadatud 16. aprillil 2023
Ollersdorf im Burgenland

Ollersdorf im Burgenland (horvaadi Fraterovo Selo, ungari Barátfalva) on vald (Marktgemeinde) Austrias Burgenlandi liidumaal Güssingi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kosenõmme

Kosenõmme on Aegviidu aleviosa ja endine küla. Piirkonda läbivad Piibe maantee ja Mustjõgi, tegutseb saeveski. Kosenõmmet (Cosgenomne) on esmamainitud 1379. aastal Lehtse mõisa osana. 1467. aastal on piirkonnas asunud Kossgen-Nomme veski, mis on 1510. aastaks kaardi pealt kadunud, kuid asendunud taluga, mille nimi on Kossenem ja 1511. aastal Kaszenum. 1714. aastast on teateid Aigwido Mart'ist Koseneme'lt, ning 1755. aastast teateid Aegwidi Jaan'ist Aegwiid'ist, millest võib järeldada, et ajalooliselt on Aegviidu mingil ajal kuulunud Kosenõmme alla või lausa sellest välja kasvanud. Kosenõmme liideti Aegviidu aleviga 27. detsembril 1976, enne seda oli see 55 elanikuga küla Anija külanõukogu koosseisus. Aegviidu alev kaotas enamiku metsaaladest 21. oktoobril 2022. Kosenõmme aleviosa metsaalad läksid Pillapalu küla koosseisu. "Kosenõmme aleviosa". Riikliku kohanimeregistri avalik teenus. Vaadatud 16. aprillil 2023. "Aegviidu Puit AS - Estonian Timber". 5. märts 2018. Originaali arhiivikoopia seisuga 16. aprill 2023. Vaadatud 16. aprillil 2023. "[KNR] Dictionary of Estonian Place names". www.eki.ee. Vaadatud 14. märtsil 2023. Vader, Artur; Vaht, Viktor (27. detsember 1976). "Harju rajooni Keila linna ning Aegviidu, Kehra ja Loksa alevi administratiivpiiri osalise muutmise kohta" (PDF). Eesti Nõukogude Sotsialistliku Vabariigi Ülemnõukogu ja Valitsuse Teataja (avaldatud 7. jaanuar 1977) (573): 16–19 – cit. via Digar. Katus, Kalev; Puur, Allan; Põldma, Asta (2004). Rahvastiku ühtlusarvutatud sündmus- ja loendusstatistika : Harjumaa 1965-1990 (PDF) (eesti ja inglise). Tallinn: Eesti Kõrgkoolidevaheline Demouuringute Keskus. Lk LXXXIII, LXXXV. ISBN 9985-820-77-0. "Aegviidu alevi, Mustjõe küla ja Pillapalu küla piirid on muutunud - Otsing - Anija Vallavalitsus". anija.ee. 21. oktoober 2022. Originaali arhiivikoopia seisuga 21. märts 2023. Vaadatud 21. märtsil 2023. Koppelmaa, Külli (8. märts 2022). "Aegviidu alevi metsaalad lähevad Pillapalu ja Mustjõe külale". Sõnumitooja. Vaadatud 21. märtsil 2023.
Liisa-Maria Lusti

Liisa-Maria Lusti (sündinud 22. augustil 2004) on eesti mitmevõistleja. Ta on lõpetanud Audentese Spordigümnaasiumi. Talle kuuluvad nii Eesti U20 viievõistluse (4125) kui seitsmevõistluse (5836) rekordid. Allikas: IAAF Seisuga 4. veebruar 2024 Väljas Sees Naiste viievõistlus Liisa-Maria Lusti püstitas Götzises seitsmevõistluses U20 Eesti rekordi, Audentes.ee, 30.05.2022 Liisa-Maria Lusti Rahvusvahelise Kergejõustikuliidu kodulehel
Tüügassiga

Tüügassiga (Phacochoerus) on loomade perekond sõraliste seltsist, sigalaste sugukonnast, kes on saanud nimetuse ninamikul kasvavate hiigeltüügaste järgi. Nad elutsevad Sahara-taguses Aafrika savannides, hõredates põõsastikes ja hõrendikes, vältides tihedaid metsi. Perekonda kuulub kaks liiki: harilik tüügassiga (Phacochoerus africanus) ja kõrbe-tüügassiga (Phacochoerus aethiopicus). Tüügassead on eelkõige rohutoidulised, kuid söövad vahel ka muud taimset toitu ja väikseid loomi. Võimsate kihvadega, mis võivad eriti isasloomadel kasvada kuni 25–65 cm pikkuseks, suudavad nad end tihti edukalt kaitsta muuhulgas lõvide, leopardide ja hüäänkoerte vastu. Varem käsitleti tüügassigu ühe liigina (Phacochoerus aethiopicus), kuid nüüd on see nimetus kasutusel ainult kõrbe-tüügassea kohta. "Loomade elu", kd 7, lk 329.
Rauchwart

Rauchwart ([ʁaʊxˈvaʁt]; ungari Rábort) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Katre Sofia Palm

Katre Sofia Palm (sündinud 30. mail 2000) on eesti mitmevõistleja. Ta on Saue Kergejõustikuklubi kasvandik, esindab Audentese Spordiklubi. Allikas: IAAF Seisuga 4. veebruar 2024 Väljas Sees Naiste viievõistlus Katre Sofia Palm – Eesti meister viievõistluses, Saue Valdur, 26. veebruar 2018 Katre Sofia Palm Rahvusvahelise Kergejõustikuliidu kodulehel
Vrutok

Vrutok (makedoonia keeles Вруток, albaania keeles Vërtok) on küla Põhja-Makedoonia edelaosas Pologi piirkonnas Gostivari omavalitsuses. Küla juures on Vardari jõe lähe ja Vrutoki hüdroelektrijaam.  Vrutok – pildid, videod ja helifailid Wikimedia Commonsis
Rohr im Burgenland

Rohr im Burgenland (ungari Nád või Nádfalu) on vald (Gemeinde) Austrias Burgenlandi liidumaal Güssingi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Nesvady

Nesvady (kuni 1948. aastani Nasvad, ungari keeles Naszvad) on linn Slovakkias Nitra maakonnas Komárno ringkonnas. Nesvady asub Nitra jõe vasakul kaldal, Ungari piirist ligi 19 km kaugusel. Nesvadyt on esmamainitud 1269. aastal. Linnaõigused sai Nesvady 1416. aastal. Slovakkia 2021. aasta rahvaloenduse andmetel oli Nesvady elanikest ungarlasi 49,08%, slovakke 41,1%, mustlasi 8,3% ja tšehhe 0,38%. Rahvus oli teadmata 0,72%-l elanikest. Felsőszentiván, Ungari Nagyigmánd, Ungari Kiskőrös, Ungari Sčítanie obyvateľov, domov a bytov 2021 na Slovensku History Nesvady. Vaadatud 16. aprillil 2023 História Nesvady. Vaadatud 16. aprillil 2023 Number of population by ethnicity in the municipality Nesvady at 1. 1. 2021 Sčítanie obyvateľov, domov a bytov 2021. Vaadatud 16. aprillil 2023
Piaster

Piaster käibib peenrahana Egiptuses, Liibanonis, Lõuna-Sudaanis, Sudaanis ja Süürias. Kõigis neis maades võrdub ta 1/100-ga kohalikust naelast.
Rutti Luksepp

Rutti Luksepp (sündinud 19. juunil 1974 Türil) on eesti mitmevõistleja. Lõpetas 1992 Türi 1. Keskkooli ja 2000 TPÜ KKT. Hakkas kergejõustikku harrastama 1982 vanemate innustusel ja õe Piia eeskujul. Treeninud Paide SK-s Leonhard Soomi ning Tallinnas Valter Espe ja Andrei Nazarovi juhendamisel. Töötanud a-st 2000 Rocca al Mare koolis kehalise kasvatuse õpetajana. Aastast 2016 Ojassoo. Allikas: IAAF Seisuga 16. aprill 2023 Väljas Sees Naiste viievõistlus LUKSEPP, RUTTI, esbl.ee, 2011 Rutti Luksepp Rahvusvahelise Kergejõustikuliidu kodulehel
Pena

Pena (makedoonia keeles Пена, albaania keeles Shkumbin) on jõgi Põhja-Makedoonias. Jõe pikkus on 29,7 km. Pena algab Šar Planina mäestikust ja suubub paremalt Vardari. Jõe kaldal on Tetovo. "Natural values of Shar Planina Mt". Originaali arhiivikoopia seisuga 14. november 2018. Vaadatud 16. aprillil 2023.{{netiviide}}: CS1 hooldus: robot: algse URL-i olek teadmata (link)  Pena – pildid, videod ja helifailid Wikimedia Commonsis
Nyingmapa kloostrid

Nyingmapa kloostrid Neid kutsutakse ka 6 Nyingma emakloostriks. Nad on läbi aegade ka vahetunud, seega eri ajastutel väikesed muutused Dorje Drag, Mindroling, Palri asuvad lõunas ja Kathok Palyul Dzogchen lõunas. Hilisem skeem Chongye Palri Thegchog Ling Shechen Mindroling - Shechen ja Dzogchen - keskosas Kathok ja Palyul Dodrubchen asendab Kathoki Neid kutsutakse ka troonikloostriteks, kuna nad esindavad konkreetseid ningma traditsiooni ja õpetuse pärimusliine. Peale nende on Nyingmaal suur hulk muid kloostreid veel Nepalis, Bhutanis, Indias, Indias Sikkimis ja nüüdsest ka läänemaailmas. Eesti Nyingma on olemas, kuid klooster puudub. PunaMytsikeste ajalugu toetub sellistele kloostritele nagu Samje ja Mindroling. Samye-Ling ja Mindroling kui traditsiooni pesapaik. Mis puutub Nyingma kloostrite suurusse, siis selles on neid edestanud kõik koolkonnad nii kloostrite hulga kui munkade arvu poolest. PunaMytsikesed ei ole kunagi seadnud enda eesmärgiks rajada suuri klooster-linnu nagu Sera ja Drepung, kus munkade arv tihti ületas 10 000 piiri. Alati on suunitlus olnud väikeste kogukondade poole ja tihti figureerib ningmaa kloostrite nimetuses selline mõiste nagu gompaa tiibeti keeli (dGon-pa) Eesmärgiks oli rajada sellist tüüpi kloostrid, mis võimaldasid eraklust ning vaikuses ja rahus tegutsemist. The Tibetan and Himalayan Digital Library Словарь буддизма
Margit Kalk

Margit Kalk (sündinud 16. juunil 1999) on eesti mitmevõistleja. Ta on lõpetanud Ülenurme Gümnaasiumi. Kuulub Tartu SS-i Kalev, treener Anti Veermaa. Allikas: IAAF Seisuga 16. aprill 2023 Väljas Sees Naiste viievõistlus Tartumaa 2019. aasta parimad sportlased, kambja.info, 24.01.2020 Margit Kalk Rahvusvahelise Kergejõustikuliidu kodulehel